ΤΟ NETFLIX ΠΑΡΟΥΣΙΑΖΕΙ
Έλα, Σάλι. Παίρνει πιο πολύ απ' όσο λογάριαζα.
Βάζεις ένα χεράκι με το πρόγραμμά μου;
Κάνω τις χριστουγεννιάτικες δουλειές της βουλευτού,
και ακόμα μένουν δύο κασμιρένια πουλόβερ και ένα βραχιόλι από το Tiffany.
Πλέον δεν νιώθω βοηθός νομοθέτη, αλλά παιδί για τα ψώνια.
Κομπλιμέντο είναι. Η βουλευτής θεωρεί σοβαρό θέμα τα χριστουγεννιάτικα ψώνια.
Γι' αυτό τα αναθέτει σε σένα.
Το έθεσες πολύ θετικά.
Βρήκα το άρθρο που ήθελες.
Χριστουγεννιάτικη Ρίψη;
Από μια αεροπορική βάση στον Ειρηνικό
τα Χριστούγεννα γίνεται μια ρίψη δώρων και προμηθειών σε μακρινά νησιά.
Σου στέλνω φωτογραφία από το πρωτοσέλιδο.
Ποιος είναι ο Επισμηναγός Χάρμα Οφθαλμών;
Δεν έχω ιδέα.
Αλλά αφότου η βουλευτής
ανέλαβε την Επιτροπή Αναμόρφωσης και Κλεισίματος Βάσεων…
αυτή η βάση είναι πρώτη στη λίστα των άτακτων.
ΠΟΛΕΜΙΚΗ ΑΕΡΟΠΟΡΙΑ ΤΩΝ ΗΠΑ ΑΕΡΟΠΟΡΙΚΗ ΒΑΣΗ ΑΝΤΕΡΣΕΝ - ΓΚΟΥΑΜ ΗΠΑ
Πάλι;
Συγγνώμη, σας έχασα. Ιντιάνα, είστε εκεί;
Ναι. Όχι. Το Wi-Fi πάλι φορτώνει.
Χάσκελ, δεν είπαμε να αναβαθμίσουμε τη γραμμή;
Έτσι είπαμε.
Αλλά αφού έβαλες το ρούτερ στον στάβλο για να μιλάς με τον κτηνίατρο,
το σήμα είναι αδύναμο.
Ας επανεκκινήσουμε το μόντεμ.
Όχι! Θα χάσουμε τον Άντριου. Όχι! Χάσκελ!
Κι έτσι τελειώνουν τα οικογενειακά κάλαντα μέσω διαδικτύου.
Δεν πειράζει, αδερφούλα.
Ο τσακωμός των γονιών μας για το ρούτερ μου θυμίζει Χριστούγεννα.
Πώς είναι τα Χριστούγεννα εκεί, θείε Άντριου;
Έχεις ακουστά τη φάτνη των αλόγων;
Εγώ έχω κοκοφοίνικα με γλάρους.
Δανείσου ένα πολεμικό αεροπλάνο και έλα σπίτι.
Είναι μόνο οχτώ μέρες ως τα Χριστούγεννα.
Μακάρι να γινόταν, μα με χρειάζονται εδώ. Βοηθάμε τον Άγιο Βασίλη.
Το ξέρω. Μου το είπε η μαμά.
Μακάρι να ήσουν εδώ για τα Χριστούγεννα.
Κι εγώ θα το ήθελα, ζουζουνάκι. Πολύ.
Μου λείπει το σπίτι τέτοια εποχή.
Τίποτα δεν συγκρίνεται με τα Χριστούγεννα στο Ουισκόνσιν.
Πατινάζ, ψάρεμα στον πάγο, βόλτα με έλκηθρα στο χιόνι.
Ο χειμώνας είναι ό,τι καλύτερο.
Ναι, εκεί όλες οι εποχές είναι τέλειες.
Έχει χειμώνα, πάλι χειμώνα, κι άλλο χειμώνα, λάσπη, ξανά χειμώνα.
Και να λες κάθε μέρα το ίδιο, δεν θα γίνει πιο αστείο, Τζόκερ.
Σκέφτηκα πως με έναν επιπλέον "χειμώνα" θα το ζωηρέψει πιο πολύ.
Λες και είχε ζωή.
Η πλάκα είναι ότι το Ουισκόνσιν δεν πιάνει μία μπροστά στην Αριζόνα.
Μου λείπει η κολοκυθόπιτα με έγκνογκ της μαμάς.
Κι εσύ, Σάνσαϊν; Σου λείπει κάτι; Κάποιος;
Αποθύμησα το Καμ. Το Καμάρο μου του '67.
Είναι στο γκαράζ, μαζεύει σκόνη.
Όλοι θέλουμε να είμαστε σπίτι, αλλά έχουμε ό,τι καλύτερο μετά απ' αυτό.
Υπογράψτε εδώ, σμηναγέ.
Θα μείνεις στη βάση τα Χριστούγεννα;
Φοβάμαι πως ναι.
Να, πλησιάζει η Ρίψη.
Ο τυφώνας γκρέμισε τη στέγη της αποθήκης
κι οι δωρεές χάθηκαν. Παλεύουμε να επανέλθουμε.
-Κάθε βοήθεια ευπρόσδεκτη. -Ήδη γράφτηκα.
Μπράβο. Έχουμε έναν έρανο το σαββατοκύριακο.
Θα έχει καλή μουσική, καλό κόσμο, γιορτινό πνεύμα.
Και χορό. Πάρα πολύ χορό.
Είμαι πρωτοκλασάτος χορευτής.
Ίσως έχει αρκετό χώρο να σου δείξω όλες τις κινήσεις μου.
Δεν πρόκειται.
Δεν θες να χάσεις τον χορό του Τζόκερ. Είναι και για καλό σκοπό, οπότε…
Ναι, ο σμηναγός έχει προσωπική αποστολή, ώστε κανείς εδώ να μη χάσει τις γιορτές.
Αν δεν γίνεται να πάμε σπίτι,
θα έρθουν οι γιορτές.
Έλα. Η σύσκεψη της επιτροπής έληξε στις 3:00 π.μ.
Η βουλευτής μπερδεύτηκε από την κούραση.
Κάνε αναφορά σε κάποιον άλλον στο άρθρο σου,
και ίσως σου βρω μια πρόσκληση για το πάρτι της γαλλικής πρεσβείας.
Ναι, με συνοδό. Τέλεια.
Είσαι μαγική.
Ίσως η δουλειά ως βοηθός νομοθέτη χαλάσει την καριέρα σου ως παιδί για τα ψώνια.
Και γι' αυτό σίγουρα θα 'σαι ο νέος προσωπάρχης.
Απ' όσο ξέρω, έχουμε προσωπάρχη.
Όχι για πολύ. Έμαθα ότι κάτι λομπίστες πρόσφεραν πιο πολλά στη Σίλα.
Σοβαρά;
Όχι. Προηγούνται άλλοι πριν από μένα. Όπως ο Ματ.
Πώς να συναγωνιστώ κάποιον με γιορτινή γραβάτα κι αντίστοιχο μαντήλι;
Το σήμα της Μπράντφορντ. Μόνο φατσούλες. Έχει μπλέξει.
Το 'χω.
Μάλιστα, είναι… πολλές οι λεπτομέρειες.
Συγγνώμη, κυρία βουλευτά.
Σας ζητούν επειγόντως. Θέμα εθνικής ασφάλειας.
Μας συγχωρείτε.
Τέλειος συγχρονισμός.
Θύμισέ μου να μην ξανασυζητήσω με λάτρεις της γλυπτικής πάγου.
Θα το προσθέσω στη λίστα.
Εντάξει. Έχετε 40 λεπτά ως τη συνάντηση με τον στρατηγό Μέισον.
Σήμερα είναι;
Τι έκανες με την έρευνα για τη βάση στον Ειρηνικό;
Η Βάση Άντερσεν. Μαζεύω πληροφορίες.
"Επιχείρηση Χριστουγεννιάτικη Ρίψη".
Με φορτηγά σκάφη ρίχνουν δώρα και υλικό σε απομακρυσμένα νησιά τα Χριστούγεννα.
Αν θέλουμε να κλείσουμε βάσεις, αυτή βγάζει μάτι.
Το λένε "άσκηση χαμηλού υψόμετρου".
-Που τυχαίνει να ρίχνει δώρα. -Ναι, αλλά σίγουρα είναι κάτι παραπάνω.
Τότε δες να μάθεις. Θα σε στείλω εκεί.
Αξιολόγησε τις επιχειρήσεις, πρότεινε περικοπές,
ή, ακόμα καλύτερα, βρες λόγο να κλείσουν.
-Στέλνετε εμένα; -Με την ερευνητική δεινότητά σου,
κάν' τα φύλλο και φτερό στο νησί.
Ιανουάριος στους τροπικούς δεν ακούγεται και άσχημα.
Λέει ότι αυτή η Ρίψη είναι σε μια βδομάδα. Πρέπει να είσαι εκεί πριν γίνει.
Πήγαινε επιτόπου, Μίλερ.
Είχα σχέδια για τα Χριστούγεννα.
Γεια σου, μπαμπά.
Από την έκφρασή σου, μάλλον πήρες το μήνυμά μου.
Αγάπη μου, ποιο είναι το τόσο σημαντικό
ώστε να μην κάνεις Χριστούγεννα με τους δικούς σου;
Απογοητεύτηκες, ξέρω, αλλά δεν μπορώ να ξεφύγω.
Με την Κάρολ ανυπομονούσαμε να σε δούμε φέτος.
Το ξέρω, μπαμπά.
Αλλά ανοίγει μια θέση προσωπάρχη που ίσως μου αλλάξει τη ζωή.
Σίγουρα αυτός είναι ο λόγος, γλυκιά μου;
Τι άλλο να είναι;
Έχεις να έρθεις Χριστούγεννα από τότε που πέθανε η μαμά σου.
Δώσε μια ευκαιρία στην Κάρολ. Μπορείτε να γίνετε φίλες.
Δεν φταίει η Κάρολ, μπαμπά.
Ίσως υπάρχει τρόπος να…
έρθω για τα γενέθλιά σου.
Άλλο ένα "ίσως".
Είναι ό,τι καλύτερο γίνεται.
Να προσέχεις. Σ' αγαπώ.
Εντάξει. Σ' αγαπώ.
Το ξέρω, μαμά. Το παλεύω.
-Να περάσω, κύριε; -Εμπρός.
Ανάπαυση, Άντριου.
-Με ζητήσατε, κύριε; -Ναι.
Το πρωί μίλησα με την Επιτροπή Ενόπλων Δυνάμεων.
Ακούγεται ότι πάμε για αναμόρφωση ή κλείσιμο.
-Αλήθεια, κύριε; -Θα αποφασιστεί σύντομα.
Όμως ένας φίλος στο Καπιτώλιο μου είπε ότι είμαστε στο στόχαστρο.
Μα έχουμε την πιο στρατηγική θέση στον Νότιο Ειρηνικό.
Ίσως, αλλά αυτό δεν βοήθησε.
Για κάποιον λόγο τράβηξε την προσοχή τους και μας έβαλαν στο μάτι.
-Θέλω να μας ξελασπώσεις. -Εγώ, κύριε;
Έρχεται κάποιος βοηθός από το Κογκρέσο για να αξιολογήσει τη βάση.
Ξενάγησέ τον και βγάλε μας ασπροπρόσωπους.
-Μα είμαι πιλότος φορτηγού σκάφους. -Είσαι και καλός με τον κόσμο.
Μόνο εσένα εμπιστεύομαι να τα καταφέρεις.
Καλύτερα να βάλετε κάποιον από τους δημοσιοσχεσίτες της βάσης.
Αν ανατεθεί σε αξιωματικό δημοσίων σχέσεων θα επισημοποιηθεί, Άντριου.
Υποτίθεται ότι δεν το ξέρουμε.
Δεν κρύβετε κάτι.
Ακριβώς, γι' αυτό θέλω να φροντίσεις
αυτός ο χαρτογιακάς να δει ότι εστιάζουμε στην αποστολή 100%.
Φτάνει από την Ουάσινγκτον αύριο στις 9:00.
Τελειώσαμε.
Κατανοητό, κύριε.
ΚΙΝΔΥΝΟΣ - ΖΩΝΗ ΑΠΟΡΡΙΨΗΣ ΕΚΡΗΚΤΙΚΩΝ ΜΗΝ ΕΙΣΕΡΧΕΣΤΕ
Γεια!
Μοιάζουν επικίνδυνα.
Μη εκραγέντα πυρομαχικά;
Κάποτε, ναι. Τώρα είναι μόνο φόβητρο για τους τουρίστες.
Δεν φοράς πολλά για παραλία;
Δεν φοράς πολύ λίγα για αξιωματικός;
Εκτός υπηρεσίας…
για οχτώ λεπτά ακόμα.
Αν χάθηκες, το θέρετρο είναι λίγο πιο πέρα από κει.
Δεν έχω χαθεί. Ήθελα να ξεμουδιάσω λίγο. Ήταν μεγάλη η πτήση.
-Μεγάλη πτήση; -36 ώρες από την Ουάσινγκτον.
Ουάσινγκτον;
Ουάσινγκτον, Περιφέρεια της Κολούμπια.
Τότε είμαι ο οδηγός σου.
Αλήθεια, ο στρατηγός Χάτσερ είπε ότι φτάνεις στις εννιά.
Άλλαξα αεροπλάνα στο Περλ και γλίτωσα δύο ώρες από το ταξίδι.
Δουλειά μου είναι να βελτιώνω την αποτελεσματικότητα.
Ποια ιδιοφυΐα σε έστειλε στην παραλία;
Αυτή που σε πήρε πέντε φορές, όσο εσύ έπαιζες στο νερό.
5 ΑΝΑΠΑΝΤΗΤΕΣ ΚΛΗΣΕΙΣ
Άρα είναι κάποιος έξυπνος.
Είναι στρατιωτικό;
Όχι. Δεν παίρνω στρατιωτικά οχήματα για προσωπική χρήση.
-Παρεμπιπτόντως, με λένε Άντριου. -Το ξέρω. Σε αναγνωρίζω.
Από το άρθρο για πιλότους φορτηγών σκαφών που στηρίζουν τις αποστολές;
Όχι, από τη φωτογραφία ως Αϊ-Βασίλης με γιουκαλίλι στην εφημερίδα.
Χωρίς παρεξήγηση, αλλά δεν με ξέρεις.
Σμηναγός Άντριου Τζαντζ,
εντεταλμένος προσωρινός διοικητής της 734ης Αερομεταφερόμενης Μοίρας.
Είσαι πιλότος εδώ και εννιά χρόνια.
Αποφοίτησες από το Πανεπιστήμιο της Καλιφόρνια με έπαινο
και με επίπληξη για μια φάρσα με το αμάξι του σμηνάρχου και ένα οπόσουμ.
Ίσως κι εγώ ξέρω κάτι για σένα.
-Αλήθεια; -Ναι.
Από την προφορά, μάλλον είσαι από τη Φιλαδέλφεια.
Το μπρελόκ λέει ότι πήγες στο Πανεπιστήμιο Τζόρτζταουν.
Κι έτσι όπως κάνεις κουμάντο, ήσουν επικεφαλής της αδελφότητας.
Εντυπωσιακό.
Τελείως ανακριβές.
Η προφορά είναι από Βοστόνη. Χάθηκε όταν πήγα στο Πανεπιστήμιο της Πενσυλβάνια.
Και το μπρελόκ από το Τζόρτζταουν ήταν δώρο
από το συνέδριο της Σχολής Διπλωματίας του Τζόρτζταουν στο Κατάρ.
Κλοζ, πήρες τον χαρτογιακά;
"Κλάους";
Εδώ δεν είμαι ο Άντριου. Είμαι ο Κλoζ. Κ-Λ-Ο-Ζ.
Τα κωδικά ονόματα είναι αεροπορική παράδοση.
Το "Σάντα Κλάους" μού φάνηκε πιο λογικό.
Δεν σου βγάζουν όνομα από μια φωτογραφία.
Καλά, Κλοζ, γιατί σε διάλεξε ο στρατηγός για ξεναγό μου αυτήν τη βδομάδα;
Έχει πολύ χιούμορ.
Εσένα γιατί σε έστειλαν εδώ χριστουγεννιάτικα;
Με καλεί το καθήκον.
Εδώ δεν θα βρεις αναποτελεσματικότητα.
Παρόλα αυτά, προτιμώ να βεβαιωθώ μόνη μου.
Τώρα κατάλαβα.
Τι κατάλαβες;
Γιατί σε έστειλαν εδώ. Για να μη χαλάσεις το χριστουγεννιάτικο πάρτι στο γραφείο.
Καλά, οδήγα.
Θα μείνεις εδώ, σε στρατιωτικό κατάλυμα για επισκέπτες.
Με τόσο ξενύχτι, θες να κοιμηθείς λίγο;
-Θα σε πάρω το απόγευμα. -Όχι. Ξεκινάμε σε 30 λεπτά.
Αυτό δεν ακούστηκε σαν ερώτηση.
Ναι, πρέπει να αλλάξω παπούτσια και να απαντήσω σε μηνύματα.
Μετά θα ξεναγηθώ. Θα μιλήσω στον κόσμο, θα δω τις παραγγελίες.
Μια απλή διερευνητική αποστολή.
Και τι σκοπεύεις να βρεις;
Περισσότερα απ' όσο θα σας αρέσει.
Λυπάμαι, δεν είναι το Ριτζ. Αλλά αν δεις σαύρα, είναι γούρι.
Μην ανησυχείς. Στο Καπιτώλιο βλέπεις ένα μάτσο παράξενα πλάσματα.
Ελήφθη. Τα λέμε σε 30 λεπτά.
Σμηναγέ, μπορείς να μου φέρεις έναν χάρτη του νησιού,
ένα οργανόγραμμα και μια λίστα κτήσεων της βάσης;
Θες κι υπηρεσία δωματίου και σοκολατάκι στο μαξιλάρι;
Ο στρατηγός είπε ότι θα με βοηθήσεις με κάθε τρόπο.
Χάρτης, οργανόγραμμα και λίστα κτήσεων. Ελήφθη.
Τέλεια.
Θα ταιριάξεις τέλεια εδώ. Προφανώς γουστάρεις να διατάζεις.
Τα λέμε σε λίγο.
Ο χαρτογιακάς αφίχθη.
Δεν έχω γνωρίσει πιο απαιτητική, υπεροπτική γραφειοκράτισσα.
-Γυναίκα; -Είναι ελεύθερη;
-Θα είναι μπελάς; -Όχι αν είναι στο χέρι μου.
Θα της κάνω την ξενάγηση,
το νησί θα τη μαγέψει και θα την ξεφορτωθούμε γρήγορα.
Γούρι; Δεν πας να σκορπίσεις καλοτυχία έξω;
Άντε.
Εμπρός.
Ξουτ. Δρόμο.
Όχι; Εντάξει. Με φρικάρει.
Εντάξει.
Γεια.
Aloha! Πώς τα περνάς στον παράδεισο;
Εδώ δεν λένε "aloha", Σαλ, μόνο στη Χαβάη. Εδώ λένε "hafa adai".
Όσο για τον παράδεισο,
μια σαύρα με στραβοκοιτά όσο μιλάμε.
Τι τρέχει;
Το αφεντικό ήθελε να βεβαιωθώ ότι έφτασες καλά.
Κάνει ζέστη; Έτσι μοιάζει.
Κάνει πολλή ζέστη.
Έχω ξεκινήσει. Μου έστειλαν έναν διαχειριστή.
Έχει τεράστιο εγωισμό, αλλά μπορώ να το χειριστώ.
Είναι πιλότος;
-Γιατί; Επειδή έχουν μεγάλο εγωισμό; -Δεν πειράζει όμως, είναι πιλότοι.
Ευτυχώς η πόρτα ήταν ανοιχτή. Ο εγωισμός μου δεν χωρά από το παράθυρο.
Πρέπει να κλείσω. Hafa adai.
-Δεν χτυπάτε εδώ; -Η πόρτα ήταν ανοιχτή.
Προσπαθώ να ξεφορτωθώ τη σαύρα.
Μην το κάνεις αυτό. Σου είπα, φέρνουν γούρι…
και είναι καλό εντομοαπωθητικό.
Εντάξει, ας ξεκινήσουμε.
Το κλιματιστικό είναι χαλασμένο.
Πάμε.
Εδώ στεγάζεται η 36η Πτέρυγα της 734ης Αερομεταφερόμενης Μοίρας.
Βομβαρδιστικά, βαριά μεταφορικά και πολεμικά εναλλάσσονται τακτικά.
Επιχειρούμε σε όλο το νησί.
Παρά την εντύπωση από το άρθρο,
κανείς δεν λουφάρει. Όλοι κάνουν σοβαρή δουλειά.
-Χριστουγεννιάτικα στολίδια; -Και δώρα για ντόπιους μαθητές.
Προσφορά στην κοινότητα.
Πάμε στο τμήμα Κτήσης και μετά στον πύργο. Έλα.
Εντάξει. Θα ξεφυλλίσω αυτό εδώ.
Αυτό εδώ. Για να δούμε.
Τα έχω όλα σε σκληρό δίσκο, ξέρεις.
Αυτό εδώ.
Μια χαρά είναι και τα ντοσιέ.
Ναι. Αυτό εδώ.
ΕΤΟΙΜΟΙ ΓΙΑ ΥΠΕΡΟΧΗ ΟΜΑΔΑ ΑΝΤΕΡΣΕΝ
Το ασανσέρ επισκευάζεται.
Αν θες, άσε τα πράγματά σου κάτω ή θα σου τα κουβαλήσω εγώ.
Είμαι μια χαρά. Ευχαριστώ.
Ο ψηλότερος πύργος της Αεροπορίας στον Ειρηνικό.
Δεκαέξι όροφοι.
Χτίστηκε τη δεκαετία του '60.
Παιδιά, έχουμε επισκέψεις.
Σμηνία, τελείωσε το ντόνατ.
Βλέπεις; Τίποτα δεν πετιέται.
-Ωραία θέα. -Όντως, κυρία μου.
Ναι, όμως θέλω να έρθω να τη δω το βράδυ.
Κοιτούσα τις παραγγελίες σας.
Πρόσεξα μία για κόκκινα και κίτρινα φώτα προσγείωσης.
Τα φώτα βοηθάνε για προσγείωση το βράδυ.
-Πάντα έχεις απάντηση. -Είμαι αποτελεσματικός.
Στη συνέχεια, Άγημα Δύο, 21η Μοίρα Διαστημικών Επιχειρήσεων.
Θέλει περπάτημα;
Όταν έρχεσαι στο νησί μας,
θεωρείται γρουσουζιά να μην πας και στις πέντε παραλίες μας.
Πιάνει σε όλες αυτή η ατάκα;
Κοίτα, εκτιμώ την ξενάγηση, αλλά θα εστιάσω στους πόρους της βάσης.
Όπως είπα, επιχειρούμε σ' όλο το νησί.
ΠΑΡΑΛΙΑ ΤΑΡΑΓΚΙ
Τι υπάρχει στην παραλία Ταράγκι;
Είναι μόνο ένας μεγάλος βάλτος.
Πολλοί στρατιωτικοί πόροι κατευθύνονται προς έναν μεγάλο βάλτο.
Θα κάνουν ασκήσεις επιβίωσης.
Ακολουθεί η μεγαλύτερη υπαίθρια αγορά.
Πόσο κάνει;
Δεν σ' αρέσει αυτό; Εντάξει.
Ευχαριστώ! Γεια. Τι κάνετε;
-Γεια σου, Άντριου. -Γεια σου, Νοέλια. Γεια σας, παιδιά.
Όλα ωραία και καλά, αλλά έχω έρθει για παρακολούθηση και αναφορά,
όχι να μαυρίζω και να πηγαίνω στα τοπικά πανηγύρια.
-Hafa adai, Σου. -Γεια, Άντριου.
-Πώς είσαι; -Καλά. Εσύ;
-Καλά. Να πάρω δύο, παρακαλώ; -Φυσικά.
Ο έρανος της εκκλησίας για κονσέρβες πήγε καλά.
Πέντε κιβώτια τρόφιμα για τη Ρίψη.
-Αυτό είναι φοβερό. -Ναι.
-Τα λέμε στο πακετάρισμα. -Ναι.
Χριστούγεννα Καρύδας. Αυτό το Σάββατο. Περί τίνος πρόκειται;
Μάλλον κάτι τοπικό;
-Καλαμάκι. -Τα λέμε το Σάββατο, Άντριου.
Ναι, πώς σου φαίνεται; Χριστουγεννιάτικα χρώματα.
Δεν θυμίζει Χριστούγεννα με τόση ζέστη.
Με συγχωρείς ένα λεπτό; Επιστρέφω αμέσως.
Κύριε δήμαρχε. Συγγνώμη που διακόπτω.
Τι κάνετε, κύριε;
Για να μαντέψω. Θέλεις να δωρίσω κι άλλη γεννήτρια;
Ο τυφώνας ρήμαξε τις ατόλες. Οι γεννήτριες είναι η μόνη τους πηγή ενέργειας.
Δεν έχουν επικοινωνία αν δεν λειτουργούν οι ασύρματοι.
Καταλαβαίνω και συμπάσχω.
Αλλά δεν μοιράζω δωρεάν γεννήτριες.
Είναι πανάκριβες.
Τώρα με συγχωρείς, έχω δουλειά.
Ποιος ήταν αυτός;
Ο δήμαρχος Σάμψον.
Από τα πλουσιότερα άτομα στο νησί
και με το λιγότερο γιορτινό πνεύμα.
Ας τον καλέσει κανείς στα Χριστούγεννα Καρύδας
κι ας του το θυμίσει.
Να μια καλή ιδέα.
Θα το πω σ' αυτούς που στήνουν αυτήν την τοπική γιορτή.
Πέρασε η ώρα. Θεωρείται δρόμος αυτός;
Μια γρήγορη παράκαμψη…
στην πιο συγκλονιστική τιρκουάζ παραλία που έχεις δει.
Μήπως χασομεράς, ώσπου να φύγω;
Με προσβάλλει και μόνο που σκέφτηκες ότι θα έπεφτα τόσο χαμηλά.
Ξέρεις κάτι, σμηναγέ; Ίσως έχεις δίκιο.
Αλήθεια;
Κάνε φίλο τον εχθρό σου.
Τέλεια! Στην παραλία!
Στην παραλία.
Ωραία, έτσι;
-Σου είπα ότι είναι πανέμορφα. -Πανέμορφα; Είναι καταπληκτικά.
Ασύγκριτη θέα.
Πρέπει να στείλω σέλφι στον μπαμπά μου.
-Ξέχασες το κινητό; -Ναι.
-Θα το φέρω. -Πάω εγώ.
Πάω εγώ.
Απόλαυσε τη θέα.
Εντάξει.
Σκάσε!
Κατάλαβα ότι θα γυρίσεις από κει. Σου άφησε το τζιπ.
Πού είναι;
Πού δεν είναι;
Επιχειρήσεις αέρος, Προμήθειες, Αρχηγείο Πτέρυγας, Επικοινωνίες.
Φίλε, αυτή η αποστολή θα είναι πιο ζόρικη απ' όσο νόμιζα.
-Σμηναγέ. -Πού είναι η δικιά σου;
Μου ξέφυγε, αλλά το έχω υπό έλεγχο.
Κλοζ προς Πύργο. Βλέπετε τον Μπλίτσεν;
Κλοζ, Πύργος εδώ.
-Ο Μπλίτσεν εθεάθη στο Υπόστεγο Τρία. -Αμάν, όχι.
Μπλίτσεν; Σοβαρά τώρα, σμηναγέ;
Πρότεινα "Γκριντς", μα δεν ήθελαν.
Γεια. Για σένα λέγαμε. Πώς με βρήκες;
Άφησα το κινητό μου στο τζιπ και σε εντόπισα.
Σκέφτηκα ότι θα πήγαινες εκεί όπου δεν θέλεις να πάω.
Να πάρει, είναι καλή.
Λοιπόν, βάση της Αεροπορίας ή το χωριό του Αϊ-Βασίλη;
-Μπορώ να εξηγήσω. -Ωραία. Τι τρέχει στην παραλία Ταράγκι;
Πέρασα από εκεί και αντί για ασκήσεις επιβίωσης,
βρήκα χριστουγεννιάτικα στολίδια και υλικά για πάρτι.
Άνοιξε τα χριστουγεννιάτικα χαρτιά σου.
Αυτά που είδες στην παραλία είναι για το σαββατόβραδο.
Κι αυτά είναι για τη Χριστουγεννιάτικη Ρίψη.
Ξέρω. Ένας από τους λόγους που ήρθα.
Είναι μια παράδοση σχεδόν 70 χρόνων.
Πέρυσι παραδώσαμε φάρμακα, τρόφιμα, παιχνίδια και δώρα
σε σχεδόν 30.000 άτομα, σε 56 νησιά.
-Φέτος λέμε να κάνουμε πιο πολλά. -Καλός σκοπός, αλλά όχι με δημόσιο χρήμα.
Αυτό είναι το θέμα. Δεν ξοδεύεται δεκάρα!
-Λίγο απίστευτο. -Χρηματοδοτείται από δωρεές,
σχεδόν όλα από ανθρώπους του νησιού.
Ιδιώτες, επιχειρήσεις, εκκλησιαστικές ομάδες δίνουν όλο το έτος
ρούχα, τρόφιμα, φάρμακα, προμήθειες, δίχτυα ψαρέματος, ό,τι βλέπεις.
Και οι στρατιωτικοί που χρειάζονται;
Δουλεύουν στο ρεπό τους. Είναι σημαντικό γι' αυτούς.
Εντάξει. Τα καύσιμα τότε; Η φθορά στο αεροσκάφος;
Η Ρίψη είναι η καλύτερη άσκηση χαμηλού υψομέτρου των πληρωμάτων.
Έτσι κι αλλιώς θα ασκούμασταν.
Έτσι τουλάχιστον κάνουμε κάτι καλό όσο πετάμε.
Συνεργαζόμαστε με τους συμμάχους, Ιάπωνες, Αυστραλούς.
Το πιο σημαντικό, είναι Χριστούγεννα.
Πολλοί απ' όσους βοηθάμε ζουν σε απομακρυσμένα νησιά.
Χωρίς εμάς, θα ήταν ολομόναχοι.
Δεν είμαι ο Γκριντς. Το καταλαβαίνω.
Είναι καλός σκοπός. Καλή άσκηση. Βλέπω τα οφέλη.
Όμως έχω μια αποστολή.
Δεν βλέπω πώς αυτό βοηθά τη λειτουργία της βάσης.
Πολλοί δεν έχουν περάσει Χριστούγεννα μακριά από το σπίτι.
Με τη Ρίψη νιώθουν τουλάχιστον ότι βοηθάνε τον κόσμο.
Θα το σημειώσω στην αναφορά.
Ναι, σίγουρα.
Τι πάει να πει αυτό;
Είχες αποφασίσει πριν πατήσεις καν εδώ.
Κοίτα, σμηναγέ, δεν θα πω στη βουλευτή να δείξει επιείκεια
επειδή έχεις ωραίο χαμόγελο.
Ώστε έχω ωραίο χαμόγελο;
Κοίτα, εδώ είμαστε μια οικογένεια.
Όσα πεις ίσως κλείσουν τη βάση.
-Ξέρουμε τις φήμες. -Δεν κρίνω εγώ. Γράφω την αναφορά.
Που πρέπει να μας θάψει για να πετύχει μια βουλευτής τις ποσοστώσεις της.
Δεν είναι αλήθεια.
Θέλω 24 ώρες. Δες τι κάνουμε,
ξεκινώντας με τη Ρίψη. Μετά γράψε ό,τι θέλεις.
-Δεν είναι διαπραγμάτευση. -Όλα είναι διαπραγμάτευση, Έρικα.
Θέλω να δεις τι κάνουμε.
Έτσι θα γράψεις την αλήθεια.
ΣΤΡΑΤΗΓΟΣ ΧΑΤΣΕΡ
-Γεια. Είμαι η… -Έρικα.
-Ναι. -Φυσικά.
-Είμαι η Σάντρα. Έλα. -Ευχαριστώ.
Πολύ ευγενική η πρόσκλησή σας, και περιττή.
Είσαι μόνη τα Χριστούγεννα. Ας φας έστω σπιτικό φαγητό.
Ευχαριστώ. Ωραίο σπίτι.
Ευχαριστώ. Όταν πρωτοήρθαμε, ήταν σκέτο τσιμέντο,
να αντιστέκεται σε τυφώνες και το καλό γούστο.
Όμως κατάφερα να το σουλουπώσω κάπως.
Διακοσμήτρια;
Όχι, είμαι η Διοικήτρια Στρατηγικών Υπηρεσιών.
Δηλαδή…
Αντισμήναρχος Μπλέιν, το αυριανό ραντεβού σου.
Δεν ήξερα ότι είστε παντρεμένοι με τον στρατηγό.
Έτοιμο το φαγητό!
Απόψε δεν είναι στρατηγός, αλλά σεφ.
Δεν επιτρέπει να φάμε κρύο φαγητό, οπότε κάθισε.
Εντάξει.
Είναι υπέροχο.
Ναι. Όχι μόνο υπέροχος διοικητής πτέρυγας, αλλά και γαστρονόμος στα γιορτινά φαγητά.
Θα σας ζητούσα να κόψετε, δις Μίλερ,
αλλά κοιτώ να αποφύγω περιττές περικοπές.
Χατς!
Δεν πειράζει. Ήρθα απλώς για την αναφορά, στρατηγέ.
Το αφεντικό μου παίρνει τις αποφάσεις.
Ο σμηναγός Τζαντζ βοηθά επαρκώς στην αναφορά σας;
Ναι, με στέλνει επαρκώς σε λάθος κατεύθυνση.
Όμως έτσι θα βρω τη σωστή.
Εις υγείαν.
Ευχαριστώ. Σάντρα, ήταν υπέροχο.
Σίγουρα δεν θες να σε πάω;
Είναι ωραία βραδιά για βόλτα.
Μόλις γυρίσω, θα πρέπει να ξαναπιάσω δουλειά.
-Με την αναφορά σου. -Ναι.
Η επιβίωση πολλών εξαρτάται τώρα από σένα, Έρικα.
Δυστυχώς το ξέρω, αλλά όπως είπα, δεν αποφασίζω εγώ.
Κι όμως. Μη γελιέσαι.
Ό,τι αποφασίσεις να γράψεις στην έκθεση θα επηρεάσει άμεσα τη ζωή όλων στη βάση.
Γνώρισέ τους όλους, όσο είσαι εδώ.
Δες τη φοβερή δουλειά που κάνουν.
Αντισμήναρχε, ξέρετε καλά
ότι ενίοτε το κοινό καλό θέλει δύσκολες αποφάσεις,
κι ας είναι επώδυνες. Το είπα στον Άντριου.
Απλώς για να ξέρεις… Ναι, ο Άντριου είναι ανυπόφορος.
Μα είναι το πιο έντιμο άτομο που υπάρχει.
-Αλήθεια; -Είναι τέλειος για την ξενάγηση.
Και όντως ελπίζω να τα δεις όλα.
-Ευχαριστώ. Καλό βράδυ. -Καληνύχτα, Έρικα.
Είδες; Σήμερα έριξε επτά εκατοστά.
Θα είναι τα πιο λευκά Χριστούγεννα εδώ και 30 χρόνια.
Έχω πολύ χριστουγεννιάτικη διάθεση.
Να 'μουν εκεί!
Χάζεψες; Είσαι στον παράδεισο!
Ακούγεσαι σαν τον πιλότο που έβαλαν να με ξεναγεί.
Θέλει να δω πόσο όμορφο είναι το νησί, αντί να επικεντρωθώ στη βάση.
Έρικα, υποσχέσου μου ότι θα περάσεις καλά.
Είσαι σε τροπικό νησί.
Πρόοδος;
Ναι, εγώ βασικά…
αυτήν τη στιγμή μελετώ χιλιάδες σελίδες με αναφορές εξόδων, κυρία μου.
Ξέχνα το αυτό.
Ο Ματ και η ομάδα του δουλεύουν από δω στο αρχείο της βάσης.
Υπάρχει στον διακομιστή του Υπουργείου. Δεν το ήξερες;
Μόνο αυτό μου έδωσαν.
Να είσαι στην καλύτερη φόρμα σου, Έρικα.
Με πιέζουν για αναλυτικά επιχειρήματα για το κλείσιμο τριών βάσεων.
Οι δύο είναι εύκολες. Η μία είναι στην περιφέρειά μου.
Θέλω αντικαταστάτη, τη δική σου βάση,
με την ετήσια χριστουγεννιάτικη Ρίψη της.
Βασικά, δεν ρίχνουν δώρα.
Είναι μια αξιόλογη ανθρωπιστική αποστολή που βοηθάει χιλιάδες ανθρώπους.
Δυστυχώς η χρήση στρατιωτικού εξοπλισμού
για ρίψη δώρων στην ερημιά δεν δικαιολογείται.
Αυτό είναι το θέμα. Δεν συμβαίνει αυτό.
Για μένα αυτή είναι η επικεφαλίδα της αναφοράς σου.
Μην τρως κουτόχορτο, Έρικα.
Εντάξει, ήρθα. Όπως υποσχέθηκα.
Τέλεια, έρχομαι σε λίγο.
-Ωραία διακόσμηση έχεις. -Μην είσαι επικριτική.
Το χαρτόνι είναι απίστευτα δυνατό και απρόσμενα κομψό.
Ναι, απρόσμενα.
Αυτά τα κουτιά θα φύγουν σε λίγες μέρες.
-Τι κάνεις εδώ; -Ορίστε;
-Αποκλείεται να ζουν έτσι οι σμηναγοί. -Μ' αρέσει εδώ.
Τακτοποιώ διάφορα στον ελεύθερο χρόνο μου. Δεν θέλω πολλά έπιπλα.
-Τέλος πάντων, έτοιμη για τη βόλτα μας; -Φυσικά.
Τι είχες κατά νου;
-Δεν είπες ότι θα κάνουμε μια δουλειά; -Αυτό κάνουμε.
Σίγουρα δεν ανέφερες τη λέξη "ελικόπτερο".
Ήξερα ότι δεν θα ερχόσουν.
Τι μέρα για να πετά κανείς!
Ή να πέσει στη θάλασσα.
Μην ανησυχείς γι' αυτό.
Ευτυχώς από το Ναυτικό μας πήραν μαζί τους.
Έχουν όλα τα ελικόπτερα, οπότε οφείλουμε να είμαστε ευγενικοί.
Μπράβο, Ναυτικό! Νίκησε τον Στρατό!
Είναι απίστευτα εδώ πάνω.
Όταν κοιτώ κάτω, λέω "Έχω την καλύτερη δουλειά στον κόσμο".
Δυσκολεύομαι να πιστέψω ότι κάποιος σαν εσένα είναι πιλότος.
Ναι; Τι δουλειά θα έκανε "κάποιος σαν εμένα";
Πωλήσεις;
-Τι συμβαίνει; -Προσγειωνόμαστε.
Θα περάσω να πω ένα γεια.
Από δω.
Ένα τροπικό νησί στη μέση του πουθενά.
Πρέπει να είναι παραδεισένια να ζεις εδώ. Χωρίς τηλεφωνητές. Χωρίς κίνηση.
Χωρίς γιατρούς. Χωρίς μαγαζιά. Χωρίς βοήθεια.
Ό,τι δεν φτιάχνεις ή καλλιεργείς εσύ, δεν το έχεις.
Feliz Navidad!
-Feliz Navidad! -Feliz Navidad!
Feliz Navidad!
-Feliz Navidad! -Feliz Navidad!
Και ελπίζεις.
-Είναι κι αυτό. -Αυτό το νησί είναι τυχερό.
Άλλα βλέπουν προμήθειες μόνο μία φορά ετησίως.
Πώς ξέρεις κάποιον τόσο μακριά;
Ο Τζον-Μάικλ δούλευε στη βάση. Ένας από τους καλύτερους φορτωτές.
Δούλευε;
Καλημέρα και hafa adai.
Hafa adai, che'lu.
Γύρισα για να βοηθώ τους δικούς μου. Είμαι ο Τζον-Μάικλ.
Έρικα Μίλερ. Συγγνώμη για την περιέργεια.
Αν κάνεις παρέα μ' αυτόν, αξίζεις λίγη κατανόηση.
Με έκαψες.
Ευχαριστώ. Επιτέλους! Κάποιος που καταλαβαίνει.
Ήρθε από την πρωτεύουσα. Της δείχνω τα νησιά.
Ελπίζω να σου αρέσουν οι καρύδες. Έχουμε πολλές καρύδες.
Ελάτε. Πάμε.
-Γεια σου, μικρούλα! -Γεια!
Χαίρομαι που σε βλέπω.
-Κι εγώ! -Παιδιά!
Καλώς ήρθατε στο χωριό μας.
Ευχαριστώ.
Είναι πανέμορφο. Το λατρεύω.
Ευχαριστώ.
Η ανιψιά μου, η Ιλάνα. Είναι έξυπνη. Διαβάζει καλύτερα απ' όλους στην τάξη.
Μπράβο της!
Έχετε δημοτικό εδώ;
Διαδικτυακό.
Αλλά αφότου κόπηκε το ρεύμα στον τυφώνα, το σχολείο σταμάτησε.
Ελπίζω να είναι προσωρινό. Πρέπει να βρούμε άλλη γεννήτρια.
Ο Σάμψον αρνήθηκε πάλι;
Ναι. Θα φέρω σχολικά βιβλία και κουνουπιέρες στην άλλη Ρίψη.
-Ευχαριστώ. -Φέρνεις σχολικά βιβλία;
Ό,τι χρειάζεται.
Όλα χρησιμοποιούνται. Κουτιά, ιμάντες.
Ακόμα και τα αλεξίπτωτα. Γίνονται πανιά για τα κανό.
Τα παιδιά τρέχουν μόλις ακούσουν τα αεροπλάνα.
Λες κι ο Αϊ-Βασίλης φέρνει τα δώρα.
Ιλάνα, έχω μια ιδέα.
Θα ήθελες μερικούς μαρκαδόρους για να ζωγραφίζετε με τους φίλους σου;
-Να δω; -Μαρκαδόροι;
Ναι. Μια βούρτσα.
Ακριβώς. Έχω ένα καθρεφτάκι εδώ μέσα.
Να και μερικά λαστιχάκια.
Πάρε και ένα πουλόβερ, μήπως κρυώσεις.
Βασικά, γιατί δεν παίρνεις την τσάντα; Βάλε μέσα τα κοχύλια σου.
-Ευχαριστώ. -Παρακαλώ.
Αυτό είναι για σένα. Για τα Χριστούγεννα.
Είναι τέλειο.
Ευχαριστώ.
Καλά Χριστούγεννα!
Να πώς νιώθω όταν έρχομαι εδώ.
Λείπει μόνο η χριστουγεννιάτικη μουσική.
Ιλάνα, ξέρεις κάποιον που ξέρει κάλαντα;
Δεν ξέρω αν είναι καλή ώρα.
Παίξε, θείε. Σε παρακαλώ!
Κάλαντα σε γιουκαλίλι; Σίγουρα θα είναι καλό.
Καμιά προτίμηση;
Κάτι για να ξεχάσω ότι είμαι μακριά από το σπίτι μου τα Χριστούγεννα.
Για να δούμε.
Αντηλιακό θα βάλω
Και στα κύματα σερφάρω
Το μαγιό σας βάλτε όλοι
Καλό!
Κάθε λύπη ο ήλιος λιώνει
Κι η χαρά μας δεν τελειώνει
Είναι καλό που προσπαθείτε να τους βοηθάτε.
Κάνουμε ό,τι μπορούμε με τα μέσα που έχουμε.
Όχι. Σε λίγα λεπτά τους έδωσες πιο πολλή χαρά
απ' όσο εγώ όλον τον χρόνο στη Βουλή.
Κι όλα αυτά με ένα γιουκαλίλι.
Έλα, ώρα να σου δείξω τι κάνουμε στην παραλία Ταράγκι.
Θα συνδέσουμε 12 βολτ εδώ, τον φορτιστή εκεί.
Πάρε τον θετικό πόλο, εγώ τον αρνητικό.
Εντάξει.
Φρόντισε να είναι ασφαλές.
Παιδιά, απλώστε τα λίγο.
Μ' αρέσει αυτό. Μ' αρέσει. Φτου!
Ναι, ωραία. Στήσε αυτό.
Ορίστε.
-Hafa adai. -Hafa adai.
-Άντριου. Έρικα. -Hafa adai, Σάντρα.
Κάθε χρόνο στήνουμε αυτόν τον έρανο για να μαζέψουμε λεφτά για τη Ρίψη.
Ζοριζόμαστε με τους πόρους, αλλά αξίζει.
Μη μου πεις ότι δεν κοστίζει να το στήσετε.
Το ξύλο είναι απορρίμματα από έναν ντόπιο εργολάβο.
Όλοι έφεραν δικά τους φώτα. Μια τοπική εκκλησία φέρνει το φαγητό.
Ο αδερφός Μπρους και η Σάνσαϊν το έστησαν με 100% ηλιακή ενέργεια.
Ο αδερφός Μπρους;
Ο Μπρους Μπεστ, ένας θρύλος εδώ. Μας συνδέει με τα νησιά και τις ατόλες.
Κάνει τη Ρίψη τα τελευταία 40 χρόνια.
Ωραία.
Ναι! Τέλεια.
Ποιος τον πληρώνει;
Δωρίζει όλον τον χρόνο του.
Δέχτηκες να δώσεις μια ευκαιρία σ' αυτό. Ξέχνα την ταμειακή μηχανή στο κεφάλι σου.
Συγγνώμη. Βγαίνει αυτόματα.
Ακόμα δεν κατανοώ τον σκοπό.
Μαζεύουμε λεφτά για όσα δεν μας δωρίζουν, όπως γεννήτριες. Θέλει πολύ χρήμα.
Ήρθαν κι άλλα ξωτικά.
Ας πιάσουμε δουλειά.
Ποιοι;
Είπαμε να καταλάβεις τι κάνουμε εδώ.
Ο καλύτερος τρόπος είναι να συμβάλεις.
Όχι κι άσχημα. Έχεις ξαναπλέξει φύλλα φοίνικα;
Το τελευταίο που έπλεξα ήταν βραχιολάκια φιλίας,
στην κατασκήνωση Ταμπόνγκα, 11 ετών.
Συμμετέχω στη Ρίψη από τότε που ήμουν κοριτσάκι.
Ο μπαμπάς μου ήταν από ένα από τα νησιά. Τώρα βοηθούν η κόρη μου και ο εγγονός μου.
Καλημέρα.
-Γεια. -Ο Άντριου σε έβαλε να δουλέψεις.
Ναι. Φαίνεται ότι έχει ταλέντο σ' αυτό.
Δεν προλαβαίνεις να νιώσεις νοσταλγία, αν ασχολείσαι με κάτι, έτσι;
Μπλίτσεν, χρειάζομαι τη βοήθειά σου εδώ.
Φτιάχναμε στεφάνια με φύλλα.
Είμαστε πολυμήχανοι.
Αντί για πουρνάρι και γκι, έχουμε λουλούδια από δέντρο φλόγα.
Αυτοσχέδιες παραδόσεις.
Δηλαδή βασιλόπιτα με παπάγια και ανανά;
Αντί για χοιρομέρι, κονσέρβα Spam.
Αντί για έλκηθρο στης γιαγιάς;
Καταδύσεις στον ύφαλο.
Πλάκα θα έχει.
Στάσου. Δεν έχει ξανακάνει καταδύσεις τα Χριστούγεννα;
Ούτε τα Χριστούγεννα, ούτε το Πάσχα, ούτε του Αγ. Βαλεντίνου.
-Δεν ξέρεις τι χάνεις. -Δεν έχω βάλει αναπνευστήρα.
Κολυμπώ μόνο σε προϋπολογισμούς με κλειστή τη μύτη.
Δύσκολη μέρα.
-Όμως καλή. -Σ' αυτό συμφωνούμε.
Έχω μια ερώτηση.
Είσαι αξιωματικός, άρα…
γιατί δεν πας σπίτι στις γιορτές;
Αυτήν τη στιγμή διοικώ τη μονάδα μου, οπότε πρέπει να είμαι εδώ.
Αλλά έχεις δίκιο. Θα μπορούσα να βάλω κάποιο μέσο.
Είμαι ο μόνος πιλότος που ξέρει από σχεδιασμό αερομεταφορών,
και η Ρίψη χρειάζεται κάποιον με τη δική μου…
Πώς να το θέσω;
Μοναδική ικανότητά σου ως καταφερτζής.
Εσύ τι δικαιολογία έχεις που είσαι εδώ;
Πολλά κρίνονται από αυτό. Ίσως μια μεγάλη προαγωγή και…
Τέλος πάντων, προτιμώ να είμαι σε κίνηση χριστουγεννιάτικα.
Δουλεύοντας; Δεν θέλεις να πας σπίτι;
Η μαμά μου πέθανε πριν τρία χρόνια…
Λυπάμαι πολύ.
Λέγαμε κάλαντα στο τζάκι και…
η μαμά μου είχε την πιο δυνατή φωνή.
Είχαμε ζεστό μηλίτη και μελόψωμο και…
Τώρα δεν είναι το ίδιο, οπότε…
Ιδίως αφού ο μπαμπάς ξαναπαντρεύτηκε πέρσι.
Όχι, είναι καλή. Όντως είναι.
-Απλώς… -Δεν είναι η μαμά σου;
Δεν είναι η μαμά.
Ένα πράγμα έμαθα στο νησί. Αν και δεν θες να ξεχάσεις τις παραδόσεις σου,
πάντα χωράνε νέες παραδόσεις.
Αύριο πάμε για χριστουγεννιάτικες καταδύσεις.
-Όχι. -Ορίστε;
Πέρασαν 24 ώρες. Αύριο θα δουλέψουμε.
Η ώρα του ύπνου δεν μετρά. Χρωστάς 12 ώρες.
Θεέ μου! Πάντα το γυρνάς κάπως, έτσι;
Καλύτερα να φύγω. Να δουλέψω και…
Ναι.
-Τα λέμε το πρωί; -Ναι.
Εντάξει.
Τα μεγάλα νέα είναι ότι η Σίλα υπέβαλε την παραίτησή της.
Έλα!
Η βουλευτής Μπράντφορντ επισήμως θέλει νέο προσωπάρχη.
Κι εγώ κυνηγώ την ουρά μου, 13.000 χλμ μακριά.
Παραμένεις στην κορυφή της λίστας της.
Ρώτησε πότε θα έχει την αναφορά σου κι είπε να σου πω για τη θέση.
Θα στείλω κάτι σε δυο μέρες.
Σε δύο μέρες πετά για τη Σιγκαπούρη για να βρει τους δικούς της.
Σίγουρα θα το ζητήσει πριν φύγει.
Μάλιστα. Θα βάλω τα δυνατά μου και θα το τελειώσω.
Έχεις λουλούδι στα μαλλιά;
Ναι. Έκοψα δρόμο μέσα από κάτι θάμνους. Είναι…
Εσύ συνήθως δεν κόβεις δρόμο, Ερ. Φαίνεται πως το νησί άρχισε να σε μαγεύει.
Πρέπει να φύγω.
Έπρεπε να ακούσεις τα κάλαντα σήμερα.
Τρεις ομάδες συναγωνίζονταν στο τραγούδι!
Ήταν…
Μου λείπουν αυτές οι βόλτες μαζί σας.
Θα ήσουν χρήσιμος όταν γυρίσαμε. Μας έβαλε να φτυαρίσουμε ως τον αχυρώνα.
Κι ας χιονίζει ακόμα.
Θέλω να κάνω μια πρόποση, στο να είμαστε μαζί.
-Ναι. -Τίποτα δεν συγκρίνεται
με την οικογένεια τα Χριστούγεννα.
Παιδιά; Κόβεται η σύνδεση.
ΚΑΚΗ ΣΥΝΔΕΣΗ
Παιδιά; Μπαμπά;
-Χαθήκατε. -Γεια.
Ήταν ανοιχτά.
Ναι. Έτσι κάνουμε εδώ.
Διακόπτω κάτι; Μήπως…
Όχι, τελείωσα.
Όλα καλά;
Ναι. Προσπαθούσα να μιλήσω με τους δικούς μου.
Θα τρώγαμε μαζί,
αλλά το ίντερνετ στα μέρη τους είχα άλλα σχέδια.
Λυπάμαι γι' αυτό.
Είσαι έτοιμη για τις καταδύσεις;
Βασικά ήρθα να σου πω ότι δεν μπορώ.
-Αλήθεια; Γιατί; -Με πιέζουν να επισπεύσω τα πράγματα.
Γι' αυτό και πρέπει να πας.
-Και σύντομα. -Εγώ…
Το νερό θεραπεύει το άγχος.
Βγαίνεις πιο χαλαρός, πιο αποτελεσματικός…
Αν γίνεται δηλαδή στην περίπτωσή σου.
Θες να δουλέψεις καλά;
Κάνε κατάδυση.
Εντάξει. Αυτό μάλλον κάνει.
Ευχαριστώ.
Έτοιμη να βουτήξεις;
Πιο έτοιμη δεν γίνεται.
-Ωραία, πάμε. -Τώρα;
-Ναι. -Εντάξει.
Θεέ μου!
Ήταν εκπληκτικό!
Το ψάρι παπαγάλος ήταν σαν ουράνιο τόξο με πτερύγια!
Και η χελώνα, κολυμπούσα προς αυτήν, αλλά όλο έφευγε.
Κι έτσι απλά γεννήθηκε μια νέα χριστουγεννιάτικη παράδοση.
Από τις Προμήθειες μου ετοίμασαν τα αρχεία.
Έχω ραντεβού με τον στρατηγό σε μία ώρα.
Όπως αγαπάς. Εγώ έχω λίγο παζάρεμα για τον έρανο απόψε.
Εντάξει.
Σμηναγέ! Ήρθε το δέμα σου.
Το βλέπω.
Στάσου. Πώς κατάφερες να φέρεις δέκα έλατα στην άλλη άκρη του κόσμου;
Δεν θα μπει στην αναφορά, έτσι;
Ο φορολογούμενος δεν πλήρωσε κάτι.
Λίγο δύσκολο.
Ένας γνωστός μου έχει φυτώριο.
Δώρισε δέκα έλατα. Τα άφησε στην Εθνική Φρουρά στο Πόρτλαντ.
Με μια εκπαιδευτική πτήση τα πήγαν στο Σαν Ντιέγκο.
Και ένας φίλος στη βάση εκεί πήγαινε νεοσύλλεκτους στο Περλ Χάρμπορ, οπότε…
Αυτό φτάνει ως τα μισά του δρόμου.
Από κει μπήκαν ως φορτίο σε μια μισοάδεια πτήση για το Σαϊπάν,
όπου τα έβαλαν σε ένα σκάφος που θα ερχόταν για συντήρηση εδώ.
Εντάξει, αλλά αυτό δεν…
Αλλά τίποτα. Έλα να δεις τι αποφέρουν οι τζάμπα μεταφορές.
Ώρα για παζάρεμα.
-Άντριου! Γεια! Πώς είσαι; -Τι κάνεις;
-Ευχαριστώ για τα δέντρα. -Κι εγώ που τα πήρες.
Ευχαριστώ!
-Γεια. -Τι κάνεις; Χαίρω πολύ.
-Γεια. -Πρόσεχε. Είναι βαρύ. Εντάξει.
Βάλ' τα στο λόμπι.
Τι σκοπό έχεις εδώ λοιπόν;
Να θυμάσαι, σημασία έχει να βρεις τον σωστό σκοπό.
Κανόνισα με τη διεύθυνση.
Είναι και επισήμως το μόνο θέρετρο στο νησί
με αληθινά έλατα για τη δεξίωση την Παραμονή των Χριστουγέννων.
Με τι αντάλλαγμα;
Σαπούνια, σεντόνια,
ρύζι, κάτι κατσαρόλες που δεν γουστάρει ο νέος σεφ τους,
κι αβγά για το έγκνογκ απόψε.
-Όλα αυτά για έλατα; -Για λίγα δωρεάν δέντρα. Ναι.
Και…
ένα μικρό για το δωμάτιο κάποιας που νοσταλγεί το σπίτι.
Ας τα ξεφορτώσουμε, να γυρίσεις, να καταπιαστείς με τα δεδομένα,
να δεις τον στρατηγό και μετά είναι ώρα για πάρτι.
Εντάξει. Πάμε.
ΤΟ ΠΑΡΤΙ ΕΙΝΑΙ ΕΔΩ
Ναι, έτσι μπράβο.
Μια χιονοθύελλα.
Ρίξτε το ξύσμα καρύδας!
Να τα τροπικά λευκά Χριστούγεννα.
-Παίρνεις τέτοιο φόρεμα όπου πας; -Δεν ξέρεις μόνο εσύ από παζάρεμα.
Είναι καλό;
Ναι.
Είσαι κούκλα.
Σου πάει το μπλε.
Μπράβο, Άντριου. Δεν ήξερα ότι η καρύδα κάνει για χιόνι.
Ναι. Μας πήρε λίγο χρόνο να το βρούμε αυτό.
Πέρυσι δοκιμάσαμε με ογκρατέν κρυοαφυδατωμένης πατάτας.
Και… δεν πέτυχε.
Όχι;
Για μαζευτείτε!
Έρχονται.
Ας ξεκινήσει το πάρτι!
Αδερφέ Μπρους.
Είσαι έτοιμη, θεία;
Ας το κάνουμε!
Hacha, hugua, tulu!
Λοιπόν…
Ώστε έτσι είναι τα τροπικά Χριστούγεννα;
Σαν την πλατεία Ροκφέλερ με φοίνικες.
Βλέπω κόσμο χωρίς ποτό,
κι από αυτό βγάζουμε το πολύ χρήμα, οπότε φεύγω. Τα λέμε μετά.
Εντάξει.
Πάντα κάπου αποσκοπεί, ε;
Ναι, κάπως έτσι.
Ναι, όλο γαλιφιές. Στις γυναίκες αρέσει αυτό.
Βασικά, όχι ακριβώς.
Μπορεί να φαίνεται μάγκας,
αλλά ξέρεις γιατί τον φωνάζουν Κλοζ;
Επειδή σημαίνει "νύχια", και γραπώνει κάθε όμορφη τουρίστρια;
Είναι αρκτικόλεξο από τη φράση "Καλούδια στο Λεπτό για Όλους Ζητώ".
Ο σμηναγός είναι δίπλα σε όποιον θέλει βοήθεια.
Φέρνει τα Χριστούγεννα σε όλους, παντού.
Δεν κάνει τίποτα άλλο,
γι' αυτό δεν έχει κοπέλα και πάντα είναι εδώ σε όλες τις γιορτές.
Δεν το ήξερα.
Δεν σου φάνηκε παράξενο το σπίτι του;
-Το σπίτι με τα κουτιά και τα βιβλία; -Ναι. Ναι, αυτό.
Έδωσε το υπηρεσιακό σπίτι του σε μια οικογένεια που ήρθε από το Χίκαμ.
Δεν υπήρχαν σπίτια κι αυτός προσφέρθηκε,
όπως κάνει πάντα.
Τα κουτιά είναι δωρεές που έρχονται μέσα στη χρονιά.
Τα φυλάει εκεί, μην πιάνουν χώρο στη βάση.
Πολύ καλό, έτσι; Ναι, μ' αρέσει αυτό.
Αν βάλεις πιο πολλά ηλιακά πάνελ, θα έχεις ζωντανή στέρεο μετάδοση.
-Γεια. -Γεια.
Πόσα χρήματα θέλεις να μαζέψεις;
-Ποτέ δεν είναι αρκετά. -Έχετε καλή προσέλευση.
Έτσι πρέπει. Βάλαμε αφίσες στα θέρετρα.
Γιατί δεν χορεύει κανείς;
Ώρα για το μυστικό όπλο. Σάνσαϊν.
-Ναι. -Ας το κάνουμε.
-Ήρθε η ώρα. -Εντάξει. Τα λέμε.
Πρόσεξε τώρα.
Πάμε.
Λοιπόν, για το επόμενο μαγικό κόλπο μου…
-Θέλεις να χορέψεις; -Όχι, ευχαριστώ.
-Έτσι κάνετε στην Ουάσινγκτον; -Απλώς πάω πάσο.
Γιατί;
Γιατί χορεύω απαίσια.
Έλα. Απλώς χόρεψε σαν να μη σε βλέπει κανείς.
-Δεν θα σταματήσεις, έτσι; -Ποτέ. Έλα.
Ωραία. Μόνο επειδή είναι για καλό σκοπό.
Ναι. Ακριβώς.
Εντάξει.
Ναι!
Έρικα.
Πες ότι σε βλέπουν κάποιοι.
Έλα.
Τι; Δεν ήταν τόσο χάλια.
Έχεις αποστολή να με ρεζιλέψεις;
Όλοι έχουμε αποστολή. Ελπίζω η δική σου να μην είναι να κλείσεις τη βάση.
Κι εγώ το ελπίζω.
Ευχαρίστως.
Είναι ωραίο.
Γιατί θέλεις να βοηθάς τον κόσμο;
Μεγάλωσα σε φάρμα.
Περάσαμε μερικούς σκληρούς χειμώνες.
Κοντέψαμε να τα χάσουμε όλα.
Μετά όμως μερικοί γείτονές μας βοήθησαν να το ξεπεράσουμε.
Οι δικοί μου ακόμα ζουν εκεί.
Ποτέ δεν θα ξεχάσω την καλοσύνη που μας έδειξαν.
Μάλλον απλώς προσπαθώ να το ξεπληρώσω.
Καταλαβαίνω.
Η μαμά μου μου έμαθε ότι το πιο ευγενικό πράγμα είναι
να καλύψεις μια ανάγκη.
Να γιατρέψεις έναν πόνο.
Στην Αεροπορία το καθήκον είναι πάνω από το άτομο.
Καμιά φορά αναρωτιέμαι αν απομακρύνθηκα
από τον αληθινό λόγο που μπήκα στην πολιτική.
Χθες, σε είδα να δίνεις ό,τι είχες στην τσάντα σου
σε ένα κοριτσάκι που δεν ήξερες καθόλου.
Είσαι εδώ.
Βοηθάς.
Ξέρεις, σε είχα παρεξηγήσει.
Σε θεωρούσα εγωκεντρικό, εγωιστή, μέσα στις κομπίνες για προσωπικό όφελος.
Και;
Περιμένω.
Ακόμα περιμένω.
Προφανώς σε υποτίμησα.
Η πλάκα είναι ότι θα έλεγα το ίδιο για σένα.
Οι χορευτές της φωτιάς είναι έτοιμοι.
Χορευτές φωτιάς;
Συμβαίνει κάτι;
Τρεις αναπάντητες από την Ουάσινγκτον.
Τι; Τώρα είναι 4:30 τα χαράματα εκεί.
Ναι, θα περιμένω λίγο πριν τους πάρω.
Νομίζω ότι ξέρω τι είναι.
Βγάλαμε λογαριασμό, Άντριου.
Ευχαριστώ.
Τι; Διπλασιάσαμε τα νούμερά μας…
-Ναι! -…σε σύγκριση με πέρυσι!
-Μπράβο. -Ευχαριστώ, κύριε.
Και πάλι πρέπει να μπουν προτεραιότητες.
Ρύζι, λαχανικά, σπόροι, υλικά για σκέπαστρα.
Δεν νομίζω ότι θα μείνουν πολλά.
Και οι γεννήτριες;
Μακάρι να γινόταν, αλλά είναι ακριβές. Ακόμα το παλεύουμε.
Σκέφτομαι την Ιλάνα και τα παιδιά χωρίς ρεύμα, χωρίς πρόσβαση σε σχολείο.
Μόνο ο Σάμψον τις έχει, κι αυτός δεν λέει να βοηθήσει.
Ίσως έχω μια ιδέα για να αλλάξει γνώμη.
-Να τος. Ευχήσου μου καλή τύχη. -Δεν χρειάζεσαι τύχη. Πάνω του!
Εντάξει.
Δήμαρχε Σάμψον. Έρικα Μίλερ. Δουλεύω με τη βουλευτή Μπράντφορντ.
Στην Επιτροπή για τη Βάση.
Ακριβώς, ναι.
Οι φήμες λένε ότι ήρθατε να την κλείσετε.
Θα κάνω συστάσεις για ενδεχόμενη αναμόρφωση.
Ή κλείσιμο. Ξέρω τι κάνει η Επιτροπή.
Το κλείσιμό της θα χρεοκοπήσει την επιχείρησή μου
και το εν τρίτο του νησιού.
Το καταλαβαίνω και θα φροντίσω να μπουν όλα στην αναφορά μου,
αλλά δεν μπορώ, ούτε θέλω να μιλήσω γι' αυτό.
-Δεκτόν. -Βασικά θέλω να πούμε για τη Ρίψη.
Όχι. Ήδη είπα στον σμηναγό Τζαντζ ότι οι γεννήτριες είναι ακριβές
και δεν τις χαρίζω.
Προφανώς. Είστε πρωτίστως επιχειρηματίας.
-Δεν ήρθα για τις γεννήτριες. -Όχι;
Έχω μια επιχειρηματική πρόταση.
Εντάξει.
Ελάτε μαζί μου. Θα σας συστήσω σε έναν φίλο μου.
Ξέρετε από ηλιακά πάνελ;
Δεύτερος γύρος ρυζιού.
Ένας σάκος ανά κούτα. Ξέρετε τι να κάνετε.
Ναι.
Απίστευτο! Πώς; Τι του είπες;
Του είπα για κάποιες πρωτοβουλίες
για να περάσουν οι επιχειρήσεις σε ανανεώσιμη ενέργεια.
Ο αδερφός Μπρους το έκλεισε.
Η Έρικα έψησε τον Σάμψον να δώσει στη Ρίψη τρία ηλιακά πάνελ!
Ναι!
Μπράβο σου, Έρικα!
Ευχαριστώ!
Αφεντικό. Ο στρατηγός θέλει να δει την ομάδα.
Έλα.
Μετά, αναπνευστήρες, αγκίστρια και μάσκες! Ας τα πακετάρουμε, παιδιά.
Τον ακούσατε, πάμε.
Είναι τυφώνας κατηγορίας 4 που επιδεινώνεται.
Οι ακριανές περιοχές του τέρατος θα μας φτάσουν
και θα μας πλακώσουν σε δύο μέρες.
Άνεμοι με ταχύτητα 210 ως 240 χλμ/ώρα
στο δεξί μπροστινό τεταρτημόριο. Ακτίνα 520 χιλιομέτρων.
-Να πάμε από πάνω; -Ναι, αλλά έτσι δεν θα παραδοθούν δώρα.
Δεν έχει σημασία.
Δεν θα ρισκάρω σκάφη μέσα σε κάτι τόσο μεγάλο.
Κινείται αργά.
Δυναμώνει στην πορεία που είναι καλό και κακό.
Μήπως δεν μας χτυπήσει;
Απίθανο.
Τα νησιά πιο έξω; Ακόμα να συνέλθουν από τον προηγούμενο.
Ευτυχώς με την τωρινή πορεία, τα χειρότερα θα τους προσπεράσουν…
Η Χριστουγεννιάτικη Ρίψη δεν θα γίνει.
Όχι στο τρέχον πρόγραμμα.
Ίσως μετά τα Χριστούγεννα, πριν πετάξουμε ξανά.
Ας δουλέψουμε πιο γρήγορα.
Να φορτώσουμε. Να πάμε τώρα.
Ίσως ο τυφώνας πάει προς άλλη κατεύθυνση.
Το πιο μακρινό νησί απέχει 11 ώρες ανά κατεύθυνση. Δεν προλαβαίνουμε.
Δεν θα ρισκάρω τους δικούς μας.
Ας συνεχίσουμε τη διαλογή και το πακετάρισμα όσο μπορούμε.
Κι ας ελπίζουμε για ένα θαύμα.
Τι;
Γίνονται θαύματα.
Εντάξει, παιδιά. Ας πιάσουμε δουλειά.
Λοιπόν, πάμε για τα τελευταία.
Φροντίστε να έχετε σχολικά είδη. Ας τα κλείσουμε.
-Αν σ' έβλεπαν οι φίλοι σου στο Καπιτώλιο… -Θα με απέλυαν.
Εντάξει, μικρά μου ξωτικά.
Φέρτε τα.
Ναι, φέρτε τα.
-Πάμε! -Τι; Είναι παράδοση.
-Κάθε χρόνο; -Ναι.
-Τι συμβαίνει; -Έλα.
Δεν τραγουδάω αρκετά καλά Για να τελειώσω το τραγούδι
Σου πάει ο σκούφος.
Έρικα, τι στο καλό συμβαίνει;
Συγγνώμη, κυρία μου. Δεν σας περίμενα.
Η Σάλι έπρεπε να σου πει ότι άλλαξα διαδρομή.
-Ναι, είχα λίγες αναπάντητες. -Περίμενα και την αναφορά πριν φύγω.
Μα δεν χρειαζόταν να έρθετε.
Κυρία μου, συγγνώμη που διακόπτω,
αλλά εγώ παρεμπόδισα τη συνεργάτιδά σας.
Σμηναγέ, δεν σας ξέρω,
αλλά σας αναγνωρίζω από την εφημερίδα.
Είστε μέρος του προβλήματος.
Θα μου εξηγήσετε τι συμβαίνει
γιατί αυτή προφανώς είναι η Χριστουγεννιάτικη Ρίψη.
Ναι, αλλά όπως είπα, όλα γίνονται με δωρεές.
Παρέχει πόρους σε άτομα που έχουν ανάγκη σε χιλιάδες τετραγωνικά χιλιόμετρα.
Δεν ψηφίζουν στην περιφέρειά μου.
Πώς ωφελεί αυτό τους Αμερικανούς;
Η βάση είναι ένα προωθημένο φυλάκιο των ΗΠΑ σε εχθρική περιοχή…
Ο διοικητής σας ήδη με ενημέρωσε για την αποστολή σας.
Τότε γνωρίζετε ότι η αποστολή είναι να παρέχει μια αμυντική πλατφόρμα,
καθώς και άμεση ανθρωπιστική βοήθεια σε όλο τον κόσμο.
Καιρού επιτρέποντος, πάω στη Σιγκαπούρη το πρωί. Ώρα κι εσύ να γυρίσεις.
Μα εγώ… Δεν έχω τελειώσει.
Θα αναλάβει ο Ματ.
Θα ελέγξουν τα ευρήματά σου στην Ουάσινγκτον.
Γύρνα στο γραφείο σου και κάνε τη δουλειά σου.
Υποσμηναγέ Μπράντλεϊ.
Πάω να τα μαζέψω.
Έτσι απλά;
Δεν είπαμε να κάνουμε τα πάντα;
Την άκουσες. Κινδυνεύει η δουλειά μου.
Οι άνεμοι δυναμώνουν. Ο τυφώνας έρχεται.
Αν βιαστούμε, προλαβαίνουμε μια Ρίψη πριν χτυπήσει.
Τελείωσα με τη Ρίψη. Κι αν το αφεντικό μου το καταφέρει, το ίδιο και εσύ.
Λυπάμαι.
Λοιπόν, Γούρι,
μάλλον δεν ισχύει ο θρύλος για σένα.
-Γεια. -Λυπάμαι που αιφνιδιάστηκες.
-Δεν πειράζει. -Θα πήγαινε στη Σιγκαπούρη.
-Σε έπαιρνα τηλέφωνο. -Σαλ!
Όλα καλά. Δεν ξέρω αν θα είχα πράξει αλλιώς,
ακόμα κι αν ήξερα ότι έρχεται, άρα…
Μαζεύω τα πράγματά μου και αποχαιρετώ έναν φίλο.
Τον πιλότο;
Βασικά αυτός είναι πράσινος με τέσσερα πόδια.
Άρχισα να τον συμπαθώ.
Σίγουρα θες να γυρίσεις τώρα;
Τι να κάνω;
Η Μπράντφορντ ήταν σαφής.
Δεν συνηθίζεις να τα παρατάς.
Το ξέρω. Είναι τα πρώτα Χριστούγεννα που ευχαριστήθηκα μετά από καιρό.
Αυτό μου θυμίζει κάτι.
Τι σου θυμίζει;
Τα Χριστούγεννα.
Όπως ήταν παλιά.
Σάλι, πρέπει να φύγω.
Πρέπει να τελειώσω κάτι.
Τζέικ, ένα κράνμπερι με σόδα.
Αμέσως.
Πήγαινε στους δικούς σου. Θα κλειδώσω όταν φεύγω.
Ευχαριστώ. Καλά Χριστούγεννα.
Από όλα τα μπαρ σε όλες τις πόλεις του κόσμου…
Δεν έχεις την πτήση σου;
Θα σε ρωτούσα το ίδιο.
Πάει η Ρίψη.
Φέτος ξεμείναμε από θαύματα.
Δηλαδή τα παρατάς;
Κοίτα ποια μιλάει.
Πήγαινε στο αεροδρόμιο, να προλάβεις την πτήση.
Σκασίλα μου γι' αυτήν.
Τη δική σου σκέφτομαι. Αυτός ο καιρός δεν σε καθηλώνει.
Μα με έχει καθηλώσει.
Μόλις είδα ένα έλατο που έφτασε
από το Όρεγκον ως το Σαν Ντιέγκο, το Σαϊπάν και το δωμάτιό μου στο Γκουάμ.
Αν το θέλεις, θα βρεθεί τρόπος. Ιδίως τα Χριστούγεννα.
Είναι χαμένη υπόθεση.
Ο στρατηγός καθήλωσε τα σκάφη.
-Δεν υπάρχουν χαμένες υποθέσεις. -Δεν θα συμβεί με ευχολόγια.
Δεν είναι ευχή.
Είναι θαύμα.
Μίλησα με τον Τράβις.
Τηλεφώνησε στο Κέντρο Πρόγνωσης Τυφώνων στο Περλ.
Έχουν ένα σκάφος πάνω στην καταιγίδα. Λένε ότι υποβαθμίζεται.
Ο στρατηγός Χάτσερ είπε ότι εσύ, ως διοικητής, θα πεις αν θα πετάξουμε.
Εμείς;
Με αποκάλεσες Μπλίτσεν, έτσι;
Δεν είναι δουλειά μου να φέρνω δώρα;
Δες, όλοι θυσιάζουν τον χρόνο τους, παραμονή Χριστουγέννων.
Ωραία, έτσι;
-Ναι. -Σχεδόν όσο αυτό.
Μπορώ να έχω την προσοχή σας;
Το Κέντρο Πρόγνωσης επιβεβαίωσε
ότι το υποβάθμισαν σε τροπική καταιγίδα.
Όλα εντάξει ως την ατόλη Καπινγκαμαράντζι.
Άρα επιτρέπεις να φύγουν και τα τρία έλκηθρα του Αϊ-Βασίλη.
-Τέλεια! Ας ξεκινήσει το σόου! -Ακούσατε. Βάλτε μπρος.
Ελήφθη, Κλοζ.
Πύργος Άντερσεν, εδώ ο Βοηθός του Αϊ-Βασίλη. Αναχώρηση σε 20 λεπτά.
Όχι.
Στρατηγέ. Αντισμήναρχε.
Κυρία μου.
Δεν σας ζήτησα να κοπεί αυτή η χριστουγεννιάτικη μπούρδα;
Ναι, το ζητήσατε, βουλευτά.
Νομίζω ότι ήμουν σαφής ότι ήθελα να γυρίσεις στις ΗΠΑ σήμερα.
Σαφέστατη, αλλά έχω πολλά να κάνω εδώ.
-Ορίστε; -Με πολύ σεβασμό,
αυτά εδώ είναι πιο σημαντικά απ' ό,τι θα έκανα σπίτι.
Κοντεύετε να τα πετάξετε όλα, δις Μίλερ.
Θα μείνω να βοηθήσω.
Κάντε το και εσείς.
Θυμάμαι, όταν πρωτοεκλεγήκατε,
ο ακρογωνιαίος λίθος της καμπάνιας σας ήταν ένας καλύτερος κόσμος.
Υποσχεθήκατε ότι θα προσπαθήσετε να φέρετε τη διαφορά.
Αυτοί οι άνθρωποι εδώ όντως φέρνουν τη διαφορά.
Δεν έχω δει κανένα στοιχείο…
Θα σας δείξω, κυρία βουλευτά.
-Πετάξτε μαζί μας, δείτε τι κάνουμε. -Δεν νομίζω ότι…
Δεν χρειάζεται να μαθευτεί ποια είστε. Η Έρικα θα πάει με τον σμηναγό.
Εσείς, μαζί μου.
Δώστε του μια ευκαιρία.
Μετά θα σας δώσω την αναφορά μου.
Εντάξει;
Εντάξει.
Πύργος, εδώ ο Σάντα 01. Είμαστε έτοιμοι για απογείωση.
Ελήφθη, Σάντα 01. Άδεια απογείωσης. Η Χριστουγεννιάτικη Ρίψη ξεκινά.
Είναι πανέμορφα, ε;
Ξέρω τι εννοείς.
Δεν πρέπει να προσέχεις τον δρόμο;
Συγνώμη, προς στιγμή αφαιρέθηκα.
Δεν δίνω δώρα χωρίς τη σωστή μουσική.
Πλησιάζουμε στην πρώτη ρίψη. Έτοιμοι;
-Αμέ. -Το φορτίο είναι έτοιμο.
Ελήφθη. Απέχουμε τρία λεπτά.
Έρικα, θες να το δεις; Η Σάνσαϊν θα σε βοηθήσει.
-Σοβαρά; -Ναι.
Φυσικά. Ναι!
Φόρα το σαν γιλέκο.
Έχουμε δεθεί, σμηναγέ.
Ελήφθη, Φορτίο.
-Κράτα. -Εντάξει.
Άδεια να ανοίξει η πόρτα.
Μένει ένα λεπτό.
Επιβεβαίωση. Διακόπτης ρίψης.
-Ρύθμιση σε αυτόματο. -Ρυθμίστηκε.
-Τριάντα δευτερόλεπτα. -Ελήφθη.
Πράσινο φως.
Ναι!
Μπράβο, Έρικα!
Τέλεια! Παιχνίδια! Και βιβλία!
Θείε, δες, τόσα πράγματα! Κοίτα τι έφερε ο Άγιος Βασίλης!
-Αντίο! -Αντίο!
Ναι!
Όλα καλά;
Καλύτερα από καλά.
Έτσι πρέπει να είναι τα Χριστούγεννα.
Ναι, όντως.
Εντάξει.
Ναι!
-Τα καταφέραμε! -Ναι!
-Το κάναμε! -Ωραία!
Και τα άλλα σκάφη είχαν επιτυχημένες ρίψεις.
-Πολύ καλό. -Μπράβο.
Ευχαριστώ, αντισμήναρχε Μπλέιν.
Αυτό ήταν… θεαματικό.
Και συγκινητικό.
Δεν κάνει τίποτα, κυρία βουλευτά.
Πείτε μου αν μπορώ να βοηθήσω σε κάτι άλλο,
μόλις τελειώσετε τη συζήτησή σας.
Θα κοπεί η σπατάλη, θα βελτιωθεί η αποδοτικότητα,
ιδιωτικοποιώντας τη στέγαση κι άλλα,
όπως το γυμναστήριο, την καφετέρια, το ταχυδρομείο.
Θα δοθούν σε φτηνότερους εργολάβους.
Πρέπει να δω τα νούμερα.
Η Σάλι κι ο Ματ θα τα έχουν μέχρι να φτάσετε στη Σιγκαπούρη.
Δεν ξέρω αν θα είναι αρκετό.
Κυρία μου, η αποστολή μου ήταν να βρω τα αναποτελεσματικά σημεία.
Το πρόβλημα είναι ότι δεν υπάρχουν αρκετά, ώστε να κλείσει η βάση.
Αυτοί οι άνθρωποι δουλεύουν επιμελώς για να αξιοποιήσουν κάθε δεκάρα.
Η Χριστουγεννιάτικη Ρίψη είναι μόνο ένα παράδειγμα.
Η αντισμήναρχος Μπλέιν μου ανέλυσε τις δωρεές,
την εκπαίδευση, τον εθελοντισμό.
Οι Αρχηγοί Επιτελείων αποκαλούν το νησί αβύθιστο αεροπλανοφόρο.
Σε συνδυασμό με την εκπαίδευση και τη δουλειά με τις κοινότητες,
έχετε ισχυρά επιχειρήματα να βγάλετε τη βάση από τον κατάλογο.
Είδες την έκφραση στο πρόσωπο των νησιωτών όταν είδαν τα αεροπλάνα μας να πλησιάζουν;
Την είδα, κυρία μου.
Έχω πολύ καιρό να δω τέτοια χαρά.
Το να δεις τη διαφορά που φέρνει ο στρατός μας στις ζωές τους,
έτσι θα 'πρεπε να είναι τα Χριστούγεννα.
Συμφωνώ απόλυτα.
Είσαι πολύ καλή στη δουλειά σου.
Χαίρομαι που δουλεύεις μαζί μου.
Τα λέμε στην Ουάσινγκτον.
Ένα άδειο γραφείο εκεί περιμένει κάποια σαν εσένα.
Θα ήταν τιμή μου.
Και σ' ευχαριστώ που μου θύμισες γιατί ξεκίνησα να ασχολούμαι με αυτό.
Καλά Χριστούγεννα, Έρικα.
Καλά Χριστούγεννα, Άντζελα.
Ήταν μια αγκαλιά απόλυσης;
Όχι.
Θέλω να σε ευχαριστήσω που με συμπεριέλαβες σε όλα αυτά εδώ.
Βοηθώντας τον Αϊ-Βασίλη, ανέκτησα το χριστουγεννιάτικο πνεύμα μου.
Το είχες πάντα.
Λοιπόν…
Παραμονή Χριστουγέννων στην άλλη άκρη του κόσμου.
Ναι. Δεν είναι σπίτι, αλλά προσπαθούμε να νιώσουμε έτσι.
Δεν είναι σπίτι, όχι χωρίς τους δικούς σου.
Να… οι δικοί μου είναι 13.000 χιλιόμετρα μακριά, οπότε…
Βασικά είναι μόνο 70 μέτρα μακριά.
Ήρθαν το απόγευμα.
Ετοιμάζονται για δείπνο στο σπίτι του στρατηγού.
Τι εννοείς;
Κι εγώ ξέρω να παρακάμπτω τη γραφειοκρατία.
Ευχαριστούμε για την πρόσκληση.
Τι;
Θα κόστισε μια περιουσία.
Ούτε ένα λεπτό.
Ένα τηλεοπτικό συνεργείο θα ερχόταν έτσι κι αλλιώς για τη Ρίψη.
Ο δημοσιογράφος μού χρωστούσε χάρη. Υπήρχε χώρος στο σκάφος και μάλλον…
ένιωθα εμπνευσμένη.
Χάρη σε κάποιον είδα ότι ενίοτε πρέπει απλώς να έχεις τον σωστό σκοπό.
Είσαι απίθανη!
Και οι δικοί σου;
Μίλησα με τον μπαμπά και τη μητριά μου. Θα πάω μια βδομάδα την Πρωτοχρονιά.
Μια βδομάδα;
-Ναι. -Τέλεια!
Ναι. Πρέπει να δώσω μια ευκαιρία στη μητριά μου.
Θα περάσεις τα Χριστούγεννα με μας;
Τροπικά Χριστούγεννα. Ίσως καταδύσεις.
Άντριου, δεν χρειάζεται να με πείσεις.
Η Χριστουγεννιάτικη Ρίψη είναι η παλιότερη ανθρωπιστική αποστολή του Υπ. Άμυνας.
Από το 1952 η Αεροπορία ρίχνει προμήθειες στους κατοίκους της Μικρονησίας.
Αμερικανικά, ιαπωνικά και αυστραλιανά αεροσκάφη ρίχνουν σχεδόν 23.000 κιλά
προμηθειών σε 56 νησιά,
επηρεάζοντας άμεσα 22.000 νησιώτες σε πάνω από 1,8 εκατ. τετρ. ναυτ. μίλια.
Ο αδερφός Μπρους Μπεστ παραμένει εθελοντής ως συνδετικός κρίκος με τα νησιά,
έχοντας τον μόνο σύνδεσμο επικοινωνίας ανάμεσα στα νησιά και το Γκουάμ.
Ακόμα μεταδίδει ειδήσεις και τον καιρό.
Υποτιτλισμός: Λιουμπίνκα Δημητρόβα